b'\n_START_ARTICLE_\nF\xc3\xb8rde r\xc3\xa5dhus\n_START_PARAGRAPH_\nF\xc3\xb8rde r\xc3\xa5dhus ligger i Hafstadvegen 42 og er m\xc3\xb8telokale for bystyret, formannskapet og arbeidsplass for kommunens sentraladministrasjon. NAV, Sunnfjord n\xc3\xa6ringsutvikling og en helsestasjon ligger ogs\xc3\xa5 i bygget. R\xc3\xa5dhuset ble offisielt \xc3\xa5pnet 15. november 2013.\n_START_SECTION_\nArkitektur\n_START_PARAGRAPH_\nBygget er tegnet av arkitektene Norplan og Mestres W\xc3\xa5ge. De vant plan- og designkonkurransen i 2009 med prosjektet Rendez-Vous._NEWLINE_Huset har en n\xc3\xa6rmest kvadratisk form og et stort \xc3\xa5pent atrium. Mot elva J\xc3\xb8lstra har bygget en stor \xc3\xa5pning. Det er lite gjentakelse og symmetri i bygget. Bygget ble nominert til arkitekturprisen i 2015._NEWLINE_Kunstutsmykkingen er utf\xc3\xb8rt av Ingrid L\xc3\xb8nningdal.\n_START_SECTION_\nBygget\n_START_PARAGRAPH_\nGravearbeidet startet i september 2011. Bygget har et avansert b\xc3\xa6resystem og det er lite gjentakelse og symmetri. Entrepren\xc3\xb8rer var \xc3\x85sen & \xc3\x98vrelid.\n_START_SECTION_\nMilj\xc3\xb8fyrt\xc3\xa5rn\n_START_PARAGRAPH_\nR\xc3\xa5dhuset ble sertifisert som Milj\xc3\xb8fyrt\xc3\xa5rn i 2014. Det ble resertifisert i april 2017, og kan vise til blant annet en milj\xc3\xb8vennlig drift._NEWLINE_En elbil, en\xc2\xa0milj\xc3\xb8bil og to el-sykler blir brukt til tjenestereiser. Avfallet blir sortert i 8 fraksjoner, men fremdeles er det mye restavfall. Det er lavt energiforbruk p\xc3\xa5 r\xc3\xa5dhuset, men har \xc3\xb8kt de par siste \xc3\xa5rene.'